El antrueju en Uruguay es la fiesta populal pol esceléncia, consierándusi amás el mas largu el mundu, con cuarenta dias de duración. S'estima qu'el antrueju en tan solu un mes, vendi mas entrás qu'el restu d'espetáculus tantu eportivus cumu curturalis juntus, encluyendu el fúbu, eporti mas populal del pais. El antrueju en Montevideu s'abri con el defili d'antrueju, que se lleva a cabu ena avenia 18 e Húliu ondi defilan las agrupacionis del antrueju (parodistas, murgas, umoristas, las rivistas i las agrupacionis de negrus i lubolus), los carrus alegóricus, los cabeçús i las réinas del antruehu. Esti espetáculu es seguiu pol milenta presonas nel lugal i millonis grácias a los meyus de comunicación.

El sistema vocálicu i consonánticu de tos los dialetus romaníes se deriva craramenti del sánscritu; dalgunus de los cámbeus correspuendin a los abius enas luengas índicas de ogañu, otrus correspuendin a un estau más arcaicu. Ca unu de los dialetus uropeos está carateriçau pol una huerti enfruencia de las luengas vizinas, sobri to nel léssicu, enqui tamién en la fonología, morfología i la sintassis.

La huerça los pranetas tiinin un tamañu superiol al de Húpiter i hiran en órbitas mas pronpincuas que las sus estrellas, inque los centíficus izin que s'ebi a las deficurtais que tenemus entovia de detetal otrus pranetas i nu polque essas condicionis nu seyan mas comunis.

En 1200el territoriu que hata altoncis hormaba parti del reinu Navarra, se encorporóa a Castilla. La primel referencia escrita relativa a Irun apareci en 1203 ena carta puebra otrogá a Hondarribia pol Alfonso VII de Castilla, da en Palencia el 18 d’abril de 1203. En esa carta puebra Irun quea incriua ena hurisdición civil y criminal propia enu políticu, económicu y milital respetu a la vecina villa, Estu causo multitu e preitus y confrontacionis entri las dos localiais. La endependencia total d?Irun se consiguio dos sogrus mas tardi pola Real Céula de 27 e hebreru de 1766, otorgá pol rey Carlos III.

La Segundera Lei de la Termodinámica determina l'aspetu cualitativu de procesus en sistemas físicus, estu es, los procesus tienin lugal nuna cierta direción mas non puein sucedel ena direción opuesta. Enunciá pol Clausius del siguienti modu: ""La entropía del Universu tiendi a un máissimu"".

La eletronegativiá es una miia e la huerça con que un átomu atrai a los eletronis compartius nun enlaci atómicu. Ependiendu la enerhia d'ioniçación. El enversu la eletronegativiá es la eletropositiviá, es izil, la tendéncia dun átomu a perdel eletronis.

Esta marca nació a partil el partieru a la metá la letra eta mayúscula H, gastá pa asseñalal en ciertus dialeutus la aspiración. La parti la derecha se gastó pal espritu suavi i la gocha pal rúspiru.

Ena region noroesti andina, las celebracionis d'antrueju aseñalan la susisténcia d'antíguas traicionis indíhenas pretenecientis a la ceviliçación andina prespánica. Los itus mas emportantis endrentu las ceremónias d'antrueju son el desintierru i el intierru el ""diablo de carnaval"" (diablu d'antruehu). El ""carnavalito"", es un estilu folclóricu centenáriu, esarrollau precisamenti palas celebracionis.